Irkut MC-21

Irkut MC-21 (; Magistralnyj Samoljot 21 veka, norsk; Det 21. århundrets passasjerfly) er navnet på en serie av tre tomotors smalbuksfly passasjerfly utviklet og produsert av Irkut og Jakovlev Design Bureau, en del av United Aircraft Corporation (UAC) i Russland. Flyene er av mellomdistansetypen med plass for 150 til 212 passasjerer.

Designen er basert på Jakovlevs tidlige design for tomotors Jakolev Jak-242 som aldri har blitt satt i produksjon. Jak-242 er en videreutvikling fra det kjente tremotors Jakovlev Jak-42. Ifølge en uttalelse fra den russiske visestatsminister Dmitrij Rogozin vil serieproduserte MC-21-ere få navnet Jak-242.

Flyet er planlagt til å avløse de aldrende Tupolev Tu-154 og Tupolev Tu-204 som fremdeles er i tjeneste i en rekke flyselskaper i tidligere sovjetstater. De første leveringene var planlagt til 2016, men har blitt forsinket til 2017.

Utvikling og design 

MC-21 ble opprinnelig designet med kompositt på 33 %, hvilket vil stige til 40-45 % som følge av en ny type vinge av kompositt. Vingen utvikles av Sukhoi Civil Aircraft Company, et datterselskap av Sukhoj, som også inngår i United Aircraft Corporation.

Motorene til flyene vil bli levert av Pratt & Whitney, som leverer PW1400G til Irkut Corporation. GKN Aerospace Norway på Kongsberg leverte akslinger og TEC på PW1400G motorer, men et russisk alternativ, Aviadvigatel PD-14, er underveis.

Andre leverandører til MC-21 er blant annet United Technologies Corporation, som gjennom Hamilton Sundstrand og Goodrich leverer også forsynings- og kontrollsystemer. Andre leverandører er Rockwell Collins og Avionika, som leverer avionikk og californiske Zodiac Aerospace, som leverer til kabinen, også vann- og avfallssystemer.

UAC vil i sine planer at MC-21 skal bli 10-15 % mer effektiv enn tilsvarende fly fra Airbus og Boeing, og at flyet vil være 15 % lettere, ha 20 % lavere driftsomkostninger samt 15 % mindre brenselforbruk enn Airbus A320. Prisen for en MC-21 forventes å være $35 millioner.

Per januar 2015 er det produsert to prototyper. De første leveranser av det ferdige fly forventes gjennomført i 2017. Ved en presentasjon i juni 2016 hvor Russlands statsminister Dmitrij Medvedev deltok, ble det opplyst at serieproduksjonen forventes påbegynt i 2017, men leveringene av flyet vil skje først i 2018.

Varianter 

Den grunnleggende MC-21-300 er designet for å kunne medbringe ca. 180 passasjerer i en enkelt klasse og følges opp med variantene MC-21-200 med ca. 150 passasjerer og MC-21-400 med plass for 212 passasjerer. Variantene omfatter i tillegg «Long Range» (LR) modeller. En mindre variant, MC-21-100 var planlagt, men ble oppgitt for ikke komme i konkurranse med UAC's Sukhoj Superjet 130. Det er vurdert å utvikle varianter til bruk for frakt og som forretningsjetfly.

MC-21-200
 Mellom 130 og 165 seter; tilsvarende fly Airbus A319, Boeing 737–700 og Bombardier CS300
MC-21-300
 Grunnmodell med mellom 160 og 211 seter; svarende til Airbus A320, Comac C919 og Boeing 737–800.
MC-21-400
 Planlagt forlenget modell med opp til 230 passasjerer, tilsvarende Airbus A321, Boeing 737-900ER, 757-200 og Tupolev Tu-204-100/214.

Spesifikasjoner

Ordrer 

Etter avviklingen av MAKS airshow 2013 steg det samlede antall i ordrer på flyet til 276 stk. ifølge Irkuts salgs- og markedsdirektør.

Se også 
 Airbus A320neo
 Boeing 737 MAX
 Bombardier CSeries
 Comac C919
 Kawasaki YPX
 Tupolev Tu-204

Referanser

Eksterne lenker 
 https://www.tu.no/artikler/her-flyr-den-nye-konkurrenten-til-boeing-og-airbus-for-forste-gang-fra-fabrikken-i-sibir/387981

Passasjerfly
Tomotors jetdrevne luftfartøy
Irkutsk